Baibel i Tok Lukaut Agens long Ol Pasta Husat i Giamanim Ol Man
Em wanpela samting tru olsem God i givim gutpela save bilong Baibel i no long olgeta pritsa. Planti bilong ol i giaman tasol olsem ol i bilong God. Tru em isi long yu long luksave long ol bikos, taim ol i no save long Baibel, dispela i no stap ples klia tru tasol, tasol tu ol i autim tok long ol samting ol ol yet i no klia long en.
Olsem rait stap pinis long 1 Timoti 1:7,
Taim ol i gat laik long stap ol tisa bilong lo. Ol i no save tu wanem samting ol i tok, o we ol i tok yes long en.
Ol i gat laik long kamap ol pritsa o ol tisa bilong lo maski em tru olsem ol i no gat gutpela save bilong Baibel, olsem ol minista bilong Sios bilong Kraist (Iglesia ni Cristo) bilong Manalo (INCM). Larim mi soim wanpela hap bilong wanpela rait ol bin prinim long Pasugo, pablikesen i gat namba bilong INCM, inap long mi ken soim long yupela olsem ol minista bilong ol, wantaim Manalo em yet, ol i no klia long Baibel na ol i no save long ol i toktok long wanem samting.
[Long Rom 16:16, em tok, “Tok gude wanpela i go long narapela wantaim wanpela kis holi. Ol sios bilong Kraist i tok gude long yupela.” Dispela nem “Sios bilong Kraist” em nem i gat namba bikos em i dispela tok gude ol i tok strong long ol long yusim long tok gude (long wanpela narapela). Em i no nem bilong wanpela lain manmeri, o wanpela ples, na tu em i no minim wanpela pasin bilong wanpela man, tasol em minim olgeta yet. Em minim tu wanpela kain stap.]
Dispela rait i pruvim olsem wanem INCM i no bin save gut na ol i bin tingting kranki long Rom 16:16.
Klia tru, dispela ves i tok strong long ol brata long tok gude long wanpela narapela wantaim wanpela holi kis. Em i wantaim holi kis olsem ol brata insait long sios mas tok gude long wanpela narapela. Tasol long tingting bilong INCM, em i wantaim nem bilong sios bilong ol, Sios bilong Kraist, olsem ol i mas tok gude long wanpela narapela. Kain longlong! Em i no gutpela tingting liklik.
Sapos yumi bai tingim na skelim ol rait bilong ol aposel, ol brata insait long sios, olsem ol brata long Korin, bin kisim strongpela tok long tok gude long wanpela narapela wantaim wanpela holi kis.
1 Korin 16:20 i tok,
Olgeta brata i salim gude long yupela. Yupela i mas tok gude wanpela i go long narapela wantaim kis holi.
Tru i no ol brata long Rom na long Korin tasol husat bin kisim tok strong long tok gude long wanpela narapela wantaim wanpela holi kis. Ol brata long Pontas, Galesia, Kapadosia, Esia na Bitinia bin kisim wankain toksave long Aposel Pita.
1 Pita 1:1 i tok,
Pita, wanpela aposel bilong Jisas Kraist, i go long ol ausait man i bruk nabaut namel long Pontas, Galesia, Kapadosia, Esia, na Bitinia,
Ol brata long ol dispela hap bin bruk nabaut bikos ol bin kisim bikpela hevi tru. Olsem na Aposel Pita bin salim long ol wanpela pas we insait long en em bin tokim ol long tok gude long wanpela narapela wantaim wanpela kis bilong pasin bilong laikim tru, o wanpela holi kis.
1 Pita 5:14 i tok,
Yupela tok gude wanpela i go long narapela wantaim wanpela kis bilong pasin bilong laikim tru. Bel isi i stap wantaim yupela olgeta husat i stap insait long Kraist Jisas. Amen.
Ol Tesalonaika tu bin kisim wankain toksave long Aposel Pol.
1 Tesalonaika 5:26 i tok,
Tok gude long olgeta brata wantaim wanpela kis holi.
Em narakain tru tasol olsem INCM tasol i tok gude long ol brata bilong ol wantaim nem “Sios bilong Kraist”, i no wantaim wanpela holi kis. Dispela em soim klia olsem ol i no klia long Baibel.
Olsem wanem long sait bilong “holi kis”? Wanem tingting bilong INCM long dispela holi kis, olsem ol minista bilong ol i tok?
Ol i no kamapim tingting bilong ol yet long dispela “holi kis” Rom 16:16 bin toktok long en, tasol ol minista bilong INCM bin toktok long dispela tok klia Wycliffe Bible Commentary bin givim. Ples klia, ol no gat tok klia bilong ol yet, olsem na ol bin yusim tok klia bilong sampela narapela.
[Wanem samting stap insait long nupela pasin tumbuna em i piksa bilong dispela dip laik ol Kristen mas pilim long wanpela narapela, wanpela kis long wasket, pasin bilong sekhan gut, pasin bilong holim tupela han wantaim, na ol narapela, dispela em i wankain olsem dispela tok strong bilong ol aposel.]
Olsem ol i tok, tingting bilong ol long sait bilong “holi kis”, dispela ol bin kisim bilong bihainim buk bilong ol Protestan, em olsem. Em wanpela pasin bilong tok gude long wanpela man. Na pasin i wankain olsem long taim bilong nau em wanpela “wasket long wasket” o wanpela kis long wasket o wanpela sekhan. Ol bin tokaut klia tu olsem dispela em wanem samting ol brata na ol susa bilong ol insait long sios bilong ol i bihainim.
Tasol bilong bihainim dispela lain bilong tok resis olsem nem “Sios bilong Kraist” em dispela tok gude we ol brata bilong ol mas tok gude long en long wanpela narapela, askim bilong mi em: Taim ol i sekhan, o taim ol i putim wasket long wasket, o givim kis long wanpela narapela long wasket, ol i tok gude long wanpela narapela wantaim nem “Sios bilong Kraist” o nogat? Tru, em nogat! Bikos ol i save insait long ol bel bilong ol olsem taim ol i mekim olsem, dispela bai mekim ol luk pani.
Dispela i soim tasol olsem ol pritsa bilong INCM i no klia long dispela ves ol i laikim nambawan tru, Rom 16:16, na ol i toktok long ol dispela samting ol ol yet i no klia long en.
Mi tok gen, God i givim gutpela save long wanpela pritsa o pasta husat ol skul tok bilong em i kam long God. God bin salim em long autim tok.
Olsem Rom 10:15 i tok,
Na ol bai autim tok olsem wanem, sapos i no gat ol man i salim ol? …
God i no bin salim ol pritsa husat i no klia long Baibel.
Tru i gat narapela pritsa husat i hambak long Mindanao husat i tok olsem em i stap pikinini man bilong God na olsem em i stap papa bilong ol sol bilong olgeta man. Olsem ol minista bilong INCM, dispela man i no save tu long em i toktok long wanem samting na ol dispela tok i kamaut long maus bilong em ol i no bihainim tok bilong ol Rait Holi.
Wanem samting bin strongim bel bilong em long tok olsem em i stap papa bilong olgeta sol bilong ol man? Taim yu toktok long sait bilong Baibel, God Em i stap papa bilong olgeta sol bilong ol man, na i no wanpela man nating olsem em.
Olsem rait i stap pinis long Esikiel 18:4,
Lukim, olgeta tewel i bilong Mi. Olsem tewel bilong papa, olsem tu tewel bilong pikinini man i bilong Mi. Tewel husat i mekim sin, em bai dai.
Askim bilong mi long olgeta em i olsem. Plis, noken larim dispela kain ol pritsa i giamanim yupela yet. God i no bin salim ol. Ol bai bringim yupela i go long bagarap olgeta tasol.
God ken stiaim na blesim yumi olgeta!
Tok
Lukaut: Ol lain bilong tanim tok bilong mipela ol i lukaut na yusim gut
tru save bilong ol taim ol i bin tanim dispela blog i go long Tok
Pisin. Tasol, ControversyExtraordinary.com i no tok olsem olgeta
infomesen ol i bin tanim i no gat asua bikos long sampela ol samting.
Taim i gat sampela asua namel long rait i nambawan tru i stap long tok
Inglis na rait ol i bin tanim long Tok Pisin, rait i nambawan tru i stap
long tok Inglis i winim narapela oltaim.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn